Nantporth

Stadiwm bêl-droed ar Ffordd Caergybi, Bangor, Gwynedd ydy Nantporth. Mae'r stadiwm yn cael ei adnabod, am resymau nawdd, fel Stadiwm BookPeople.

Cyn codi'r stadiwm, roedd y caeau yn cael eu defnyddio gan glybiau pêl-droed a rygbi Prifysgol Bangor yn ogystal ac ar gyfer darlithoedd yr adranau Gwyddor Chwaraeon ac Addysg yn y Brifysgol.

Mae gan y stadiwm, sy'n dal uchafswm o 3,000 o dorf, 1,147 o seddi, ac mae'n gartref i Glwb Pêl-droed Dinas Bangor ers mis Ionawr 2012 pan symudodd y clwb o'u maes blaenorol yn Ffordd Farrar.

Chwaraeodd Bangor eu gemau cartref yng Nghynghrair Europa yn erbyn Zimbru Chisinau a Stjarnan ar y maes ac yn ogystal â rownd derfynol Cwpan Cymru yn 2011-12 mae Nantporth wedi cynnal gemau rhagbrofol UEFA Cymru dan 21 a gêm rhagbrofol Cwpan y Byd tîm Merched Cymru.

Gyda chymorth Cymdeithas Bêl-droed Cymru, Prifysgol Bangor, Sport Wales a Chyngor Dinas Bangor mae maes 3G wedi ei osod ar yr un safle a'r stadiwm.

Cyfeiriadau

Categori:Adeiladau ac adeiladwaith yng Ngwynedd
Categori:Bangor
Categori:C.P.D. Dinas Bangor
Categori:Meysydd pêl-droed Cymru